ผ่านมาธุระแถบนี้ อยากทานซาลาเปาทอดร้านที่มีชื่อเสียงมานานถึงความอร่อย

ร้านลูกกระเทียม

ชื่อร้านน่ารัก ขายขนมจีบ ซาลาเปาทอด ซาลาเปานึ่ง ได้ยินชื่อเสียงร่ำลือความอร่อยของซาลาเปาทอดมานาน วันนี้แวะซะเลย ร้านหาไม่ยาก พิกัดร้าน อยู่ในตัวอ.สูงเนิน มองหาคลินิค รพ.กรุงเทพ ให้เจอ ร้านอยู่เกือบติดกันเลย วันนี้สั่งเมนูเด็ดห้ามพลาด

@ซาลาเปาทอด ไส้หน่อไม้ กล่อง10ชิ้น
@ซาลาเปาทอด รวมรส ไส้หมูแดง ไส้ไก่ ไส้หน่อไม้ ไส้ทูน่า ไส้ครีม
นอกนั้นยังมีไส้เผือก ถั่วเหลือง ถั่วแดง
@ขนมจีบ กล่อง40
@มีน้ำว่านหางจระเข้ลิ้นจี่ (35) แช่เย็นรสไม่หวานมาก ดื่มเย็นๆอร่อยชื่นใจ

ซาลาเปาทอด อร่อยทุกไส้ โดยเฉพาะไส้หน่อไม้ ความเด่นอยู่ที่แป้งซาลาเปาทอดนุ่มมาก แป้งไม่แข็งไม่อมน้ำมัน แป้งเนื้อนุ่มหนากำลังดีไส้เยอะอร่อยมากๆ สมกับที่ขายดีเป็นของฝากอย่างหนึ่งที่ขึ้นชื่อ ส่วนขนมจีบเนื้อแป้งบางนิ่มไส้เยอะหมูล้วนๆโรยกระเทียมเจียวอร่อยอีกเช่นกัน

หากใครผ่านมาทางนี้แนะนำให้แวะซื้อทานเองก็ได้เป็นของฝากก็เหมาะ อร่อย